Sam fa schluss

Jau sai, Nadal è avant porta ed tuts fan uschia sin “happy people”. Sco mintg’onn. Na, quai è gea ok, jau na ma vi betg maschadar en u co dian ins? 
“Co dian ins...?“ quai è il tema da mes scrivlottim dad oz. Co dian ins sch’ins na vul betg pli esser ensemen cun insatgi? Co fan ins igl meglier schluss? (Jau sai, sch’ins n’è gnanc ensemen cun insatgi ston ins era betg far schluss. Ed jau sun gea plitost quella da la independenza. Ma: mintgatant glischn’ins halt en en ina relaziun… naja, qua na vai ussa però betg per il “fall in love” ma per il “fall out love”.) 
Jau sun in profi en quai, in profi en far schluss. A tuts ch’èn anc betg profi, qua in pèr tips: Primo: Betg far schluss a l’entschatta d’ina fin d’emna ch’ins vuleva en sasez passentar ensemen. Sch’ins fa lura schluss, ed il tip na po betg pli ir a chasa perquai ch’igl è memia tard u perquai ch’igl ha memia blera naiv sin via u sa il diavel pertge, lura buna notg!
Segunda: far schluss pir cura ch’ins è gia svanì cun tut las atgnas chaussas or da sia abitaziun (ed era gia dà giu la clav, sche quai va). E natiralmain era viceversa, na ch’ins sto anc pajar per bittar davent ses plunder!
E what about far schluss al telefon? U per sms? Qua di jau, sche il tip era durant la relaziun gia uschè in freak ch’el scriveva decleraziuns d’amur per sms, so he can get the f… back! Far schluss per sms, er quai nagin problem sche quai sto esser! 
Schluss!